  Туспуктэм: «Новый путь» газетлэн редакциез Майя Бывальцева 21-26 гудырикошконэ Дэбесын 15-17 аресъем пиналъёс пӧлын лаптаен шудонъя Россилэн первенствоез ортчиз. Удмуртиысь нылъёслэн командазы кыкетӥ инты басьтӥз. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Нылъёс пӧлын нырысетӥ инты басьтӥз Томск улосвыллэн командаез, куинетӥ – Тюмень улосвыллэн. Удмуртиысь пиос ньылетӥ интые кылизы. Вормисе потӥз Тюмень улосвыллэн командаез. Кыкетӥ но куинетӥ интыосын – Омск но Ярославль улосвылъёсысь пияшъёс. Тодэ вайытом, ӵошатсконъёсы 10 улосвылъёсысь пинал спортсменъёс пыриськизы. Тегъёс: Удмуртия Спорт лапта Дэбес  